sa isang angat ng ulo ay nanglilisik na naipako niya ang kanyang mga paningin sa mapagwaging anyo ni teang sa piling ni tirso; at wala siyang makitang anomang karapatang tinataglay ng babaeng iyon upang umagaw ng kaligayahan niya. si teang ay isang babaeng kung kinasilawan man ng paghanga ni tirso ay nilimot na naman nito, at siya si elsa ang sa wakas ay pinagsanglaan ng lalong mahal na hiyas ng puso at pinaghasikan ng matimyas na punla ng isang pagibig na wagas at dalisay. ang punlang iyo'inaalagaan ni elsa na taglay ang taimtim at tunay na pagmamahal, sa pananalig na sarili niya at tanging siya lamang ang may kapangyarihang maghari sa pagibig ng naturang makata. saka ngayon sa namamalas niya'si teang ang kayapos ng mga bisig ni tirso. oh, hindi niya mababata! tirso, sukat na ang pagbibigay! ang malakas na wika sa nangangatal na tinig. gunitain mong naririni akong nagmamasid sa iyo!